open-index/open-wikipedia-markdown huggingface dataset:
สถานีรถไฟชลบุรี

**สถานีรถไฟชลบุรี** เป็นสถานีรถไฟประจำอำเภอเมืองชลบุรี จังหวัดชลบุรี ตั้งอยู่หลักกิโลเมตรที่ 107.79 จากสถานีกรุงเทพ (หัวลำโพง) อยู่ใกล้กับพื้นที่การท่องเที่ยวและเศรษฐกิจที่สำคัญ ได้แก่ อ่างศิลา ชายหาดบางแสน

โดยสถานีนี้ เป็นหนึ่งในโครงการพัฒนาการขนส่งทางรางตามแนวเลียบชายฝั่งตะวันออกตามมติคณะรัฐมนตรี ปี พ.ศ. 2506 เพื่อพัฒนาการขนส่งสินค้าไปยังท่าเรือน้ำลึกแหลมฉบังและสัตหีบ

ปัจจุบัน มีรถไฟที่จอดสถานีนี้ 2 ขบวน คือ ขบวนรถธรรมดา 283/284: กรุงเทพ (หัวลำโพง) - จุกเสม็ด และขบวนรถเร็ว 997/998: กรุงเทพ (หัวลำโพง) - จุกเสม็ด (ให้บริการเฉพาะวันเสาร์ - อาทิตย์) ในส่วนขบวนรถสินค้า มีขบวนรถสินค้าที่วิ่งระหว่าง ICD ลาดกระบัง และท่าเรือแหลมฉบัง และขบวนรถสินค้ามุ่งหน้าไปภาคเหนือและภาคตะวันออกเฉียงเหนือโดยส่วนใหญ่

## ประวัติ
สถานีชลบุรี เป็นหนึ่งในสถานีของโครงการก่อสร้างทางรถไฟสายตะวันออกช่วงฉะเชิงเทรา - สัตหีบ เกิดขึ้นตามมติคณะรัฐมนตรี เมื่อวันที่ 2 กรกฎาคม พ.ศ.2506 ที่ต้องการมีเส้นทางรถไฟแยกจากเส้นทางฉะเชิงเทรา - อรัญประเทศ โดยมีแนวเส้นทางเลียบชายฝั่งทะเลภาคตะวันออก ไปยังท่าเรือแหลมฉบัง และท่าเรือสัตหีบ มีจุดมุ่งหมายเพื่อสนับสนุนการใช้ท่าเรือน้ำลึกที่จะเกิดขึ้นในภาคตะวันออก และพัฒนาพื้นที่ในบริเวณชายฝั่งทะเลตะวันออก

   รฟท. ได้เตรียมการและทำการสำรวจเบื้องต้น เพื่อพิจารณาความเหมาะสมของแนวทางเมื่อ พ.ศ. 2509 ต่อมาในปี พ.ศ. 2513 ได้รับงบประมาณเพื่อดำเนินการสำรวจแนวทาง โดยผ่านอำเภอเมืองชลบุรี

แต่โครงการต้องถูกระงับไประยะหนึ่ง เนื่องจากความไม่เหมาะสมทางเศรษฐกิจบางประการ ต่อมา รัฐบาลได้รื้อฟื้นโครงการขึ้นมาอีกครั้งในปลายปี พ.ศ. 2520 เพื่อพร้อมรับกับการก่อสร้างท่าเรือน้ำลึกที่แหลมฉบัง ท่าเรือสัตหีบ และโครงการนิคมอุตสาหกรรมในภูมิภาคตะวันออก การรถไฟฯ จึงทำการทบทวนแนวทาง เพื่อความเหมาะสม โดยว่าจ้างบริษัทวิศวกรที่ปรึกษา มาทำการศึกษาออกแบบรายละเอียดต่างๆ และจัดทำเอกสารประกวดราคาจ้างเหมาก่อสร้าง โดยงานก่อสร้างเริ่มตั้งแต่วันที่ 7 เมษายน พ.ศ. 2524 แล้วเสร็จเมื่อ 14 กรกฎาคม พ.ศ. 2532

ในปี พ.ศ. 2547 เพื่อเพิ่มประสิทธิภาพการขนส่งทางรถไฟในภาคตะวันออก รฟท. ได้เสนอขออนุมัติดำเนินโครงการก่อสร้างทางคู่ตอนฉะเชิงเทรา - ศรีราชา - แหลมฉบัง และได้รับความเห็นชอบจากคณะรัฐมนตรีเมื่อวันที่ 20 กรกฎาคม พ.ศ. 2547 ให้ดำเนินโครงการดังกล่าวได้  โดยโครงการได้เริ่มดำเนินการก่อสร้างตั้งแต่วันที่ 8 พฤษภาคม พ.ศ. 2551 แล้วเสร็จวันที่ 7 กันยายน พ.ศ. 2553 รวมระยะเวลาทั้งสิ้น 28 เดือน ซึ่งมีการปรับปรุงอาคารสถานีเดิมและก่อสร้างบ้านพักพนักงานขึ้นมาใหม่

## การให้บริการ

### เที่ยวขึ้น

### เที่ยวล่อง

## อ้างอิง

ชลบุรี
หมวดหมู่:สิ่งก่อสร้างในอำเภอเมืองชลบุรี
ชลบุรี
กาญจนาพร ปลอดภัย

**กาญจนาพร ปลอดภัย** (ชื่อเล่น เจี๊ยบ) (เกิดเมื่อวันที่ 24 พฤษภาคม พ.ศ. 2502 - ปัจจุบัน) เป็นนักแสดง ผู้จัดละครชาวไทย และอดีตนางแบบ เสียบิดาตั้งแต่เธออายุยังไม่เยอะจากอุบัติเหตุ

เธอเคยได้รับตำแหน่งสุดยอดนางแบบของโรงเรียนสอนตัดเสื้อสรญา จากนั้นได้ทำงานเป็นนางแบบ ทำให้เรียนที่มหาวิทยาลัยรามคำแหงไม่จบ พอปี 2524 แต่งงานและมีครอบครัว มีลูก แต่สุดท้ายก็แยกทางกัน มีลูกชายที่มีชื่อเสียงในวงการบันเทิงคือ ศุภกาญจน์ ปลอดภัย (สกุลเดิม เศวตจินดา)ปัจจุบันเสียชีวิตแล้ว เป็นวีเจทางเอ็มทีวีไทยแลนด์ เป็นผู้จัดละคร ค่ายเล็ก ๆ ชื่อ บริษัท ‘559 ออนแอร์’

มีผลงานแสดงภาพยนตร์ อาทิ *เร็วกว่าใจ ไกลเกินฝัน* (2536), *เสียดาย* (2537), *ล่องจุ๊น ขอหมอนใบนั้นที่เธอฝันยามหนุน* (2539), *ฟ้า* (2541), *นรก* (2548) เป็นต้น

## ผลงาน
### ละคร

### ภาพยนตร์
* เร็วกว่าใจ ไกลเกินฝัน (2536)
* เสียดาย (2537)
* ล่องจุ๊น ขอหมอนใบนั้นที่เธอฝันยามหนุน (2539)
* ฟ้า (2541)
* นรก (2548)
* ยายสา(2569)

### พิธีกร
* เกมจุดเดือด คู่กับ นพพล โกมารชุน
* ครบเครื่องเรื่องผู้หญิง

## อ้างอิง

หมวดหมู่:บุคคลจากอำเภอบ้านโป่ง
หมวดหมู่:นางแบบไทย
หมวดหมู่:นักแสดงหญิงชาวไทย
หมวดหมู่:ผู้จัดละครชาวไทย
หมวดหมู่:นักแสดงละครโทรทัศน์หญิงชาวไทย
หมวดหมู่:นักแสดงภาพยนตร์หญิงชาวไทย
หมวดหมู่:นักแสดงหญิงชาวไทยในศตวรรษที่ 20
หมวดหมู่:บุคคลจากโรงเรียนราชโบริกานุเคราะห์
หมวดหมู่:บุคคลจากโรงเรียนสตรีวัดมหาพฤฒาราม ในพระบรมราชินูปถัมภ์
แฮปปีมันเดส์

**แฮปปี้มันเดส์** () เป็นวงดนตรีอัลเทอร์เนทีฟร็อกจาก เกรตเตอร์ เมืองแมนเชสเตอร์  ประเทศอังกฤษ เริ่มตั้งวงมาตั้งแต่ปี 1980 โดย  ชอว์น ไรเดอร์ เป็นนักร้องนำ

แฮปปี้มันเดส์ถือเป็นวงสำคัญวงหนึ่งที่สร้างสรรค์เพลงแนวแมดเชสเตอร์ แนวเพลงอัลเทอร์เนทีฟร็อกอย่างหนึ่งที่พัฒนาขึ้นในแมดเชสเตอร์ วงอยู่สังกัดแฟกทอรีเรคคอร์ดส์ และ อิเล็กตราเรคคอร์ดส์  แฮปปี้มันเดส์ถือเป็นวงแมดเชสเตอร์วงแรกที่ได้เซ็นสัญยากับค่ายใหญ่อย่าง วอร์เนอร์มิวสิกกรุ๊ป

ต่อมาในปี 1993 วงได้แตกไปเนื่องจากการขัดแย้งกัน  แล้วก็กลับรวมกันอีกครั้งในปี 1999 ถึงปี 2000 ก็ได้แยกวงอีกครั้ง ต่อในปี 2004 แล้วก็กลับรวมกันอีกครั้ง

## ผลงาน
### อัลบั้ม

* Squirrel and G-Man Twenty Four Hour Party People Plastic Face Carnt Smile (White Out) (1987, FACT 170) 
* Bummed (1988, FACT 220) 
* Pills 'n' Thrills and Bellyaches (1990, FACT 320) #4 UK, #89 US 
* Yes Please! (1992, FACT 420) #14 UK 
* Uncle Dysfunktional (2007) #73 UK 

### อัลบั้มบันทึกการแสดงสด
* Live (1991, FACT 322) #21 UK 
* Step On - Live In Barcelona (2005) #194 UK 

### อัลบั้มรวมเพลงและรีมิกซ์

* Hallelujah (1989, FACT 260) 
* The Peel Sessions 1989 (1990) #79 UK 
* The Peel Sessions 1991 (1991) 
* Double Easy - The U.S. Singles (1993) 
* Loads (1995) #41 UK 
* Greatest Hits (1999) #11 UK 
* The Platinum Collection (2005) #19 UK 
* Bummed - Collector's Edition (2007) 
* Pills 'n' Thrills and Bellyaches - Collector's Edition (2007)

## แหล่งข้อมูลอื่น
* http://www.happymondaysonline.com/ 

หมวดหมู่:กลุ่มดนตรีออลเทอร์นาทิฟร็อกสัญชาติอังกฤษ
หมวดหมู่:กลุ่มดนตรีที่ก่อตั้งในปี พ.ศ. 2523
ชอว์น ไรเดอร์

**ชอว์น ไรเดอร์** (Shaun Ryder)  เป็นนักร้องนำ จากวงแฮปปี้มันเดย์ส์ และมีผลงานการร้องรวมกับวงGorillaz ในเพลง DARE

\หมวดหมู่:นักแสดงชายชาวอังกฤษ
หมวดหมู่:นักร้องอังกฤษ
หมวดหมู่:บุคคลจากซอลฟอร์ด
หมวดหมู่:นักแสดงอังกฤษ
อาวุธของโกวเล้ง

**ชุดอาวุธทั้งเจ็ด** () เป็นชุดนวนิยายที่มีปัญหาที่สุดของโกวเล้งเลยก็ว่าได้ เนื่องจากโกวเล้งเขียนไว้เพียง 2 เรื่องในชุดเท่านั้น คือ กระบี่อมตะ และ เดชขนนกยูง แล้วหยุดเขียนไป แต่กระแสส่วนใหญ่อ้างอิงจากภาพยนตร์โทรทัศน์เรื่อง *เจ็ดเจ้ายุทธจักร* (ที่มีเรื่อง กระบี่อมตะ และ เดชขนนกยูง เป็นเรื่องที่ 1-2 ตามลำดับเป็นเกณฑ์ว่า ชุดอาวุธของโกวเล้งนั้นประกอบด้วยเรื่องอะไรบ้าง โดยเพิ่ม *ดาบมรกต, แค้นสั่งฟ้า, ยอดมือปราบ, ตะขอจำพราก, และทวนทมิฬ* รวมเข้าไปด้วย

ดังนั้น หากยึดตามกระแสส่วนใหญ่ เรื่องนี้จะประกอบไปด้วย

* กระบี่อมตะ
* เดชขนนกยูง
* ดาบมรกต
* แค้นสั่งฟ้า
* ยอดมือปราบ
* ตะขอจำพราก
* ทวนทมิฬ

โดย *กระบี่อมตะ และ เดชขนนกยูง* นั้น ว.ณ เมืองลุง เป็นแปลไว้ในชุด *อาวุธของโกวเล้ง*
และ *ดาบมรกต, แค้นสั่งฟ้า, ยอดมือปราบ, ตะขอจำพราก, และทวนทมิฬ* นั้น น.นพรัตน์ แปลไว้ในชุด *เรื่องเอกของโกวเล้ง*

หมวดหมู่:วรรณกรรมจีน
หมวดหมู่:อาวุธของโกวเล้ง
ประวัติศาสตร์คริสตจักรของชาวอังกฤษ

**ประวัติศาสตร์คริสตจักรของชนอังกฤษ** (; ) เป็นวรรณกรรมที่เขียนในภาษาละตินโดยนักบุญบีดเกี่ยวกับประวัติศาสตร์คริสตจักรในอังกฤษและประวัติศาสตร์อังกฤษโดยทั่วไป หนังสือเน้นความขัดแย้งระหว่างคริสตจักรโรมันคาทอลิก และศาสนาคริสต์แบบเคลต์ (Celtic Christianity)

หนังสือเล่มนี้ถือกันว่าเป็นหนังสือที่สำคัญที่สุดที่กล่าวถึงประวัติศาสตร์ของแองโกล-แซ็กซอน ที่เชื่อกันว่าเขียนเสร็จในปี ค.ศ. 731 เมื่อนักบุญบีดมีอายุราว 60 ปี

## ที่มา
หนังสือประวัติศาสตร์คริสตจักรแบ่งออกเป็น 5 เล่ม (ราว 400 หน้า) ที่มีเนื้อหาครอบคลุมประวัติศาสตร์ของอังกฤษทั้งทางศาสนาและทางการเมืองตั้งแต่สมัยจูเลียส ซีซาร์ จนถึงเมื่อเขียนจบในปี ค.ศ. 731 ยี่สิบเอ็ดบทแรกครอบคลุมช่วงเวลาก่อนการเผยแพร่คริสต์ศาสนาของนักบุญออกัสตินแห่งแคนเทอร์เบอรีที่เขียนจากเอกสารของนักเขียนก่อนหน้านั้นเช่นโอโรเซียส (Orosius), นักบุญกิลดาส (Gildas), นักบุญพรอสเพอร์แห่งอควิเทน (Prosper of Aquitaine), และนักบุญสมเด็จพระสันตะปาปาเกรกอรีที่ 1 และคนอื่นๆ โดยแทรกตำนานต่างๆ ด้วย

หลังจาก ค.ศ. 596 นักบุญบีดใช้เอกสารอ้างอิงต่างๆ จากทั่วเกาะอังกฤษและจากโรม และคำบอกเล่าที่นักบุญบีดพิจารณาถึงความเท็จจริง  

หนังสือ “ประวัติศาสตร์คริสตจักร” ก็เช่นเดียวกับหนังสือประวัติศาสตร์อื่นๆ ที่เขียนกันในยุคกลางที่ระดับความเป็นกลางจะต่ำกว่าหนังสือประวัติศาสตร์ที่เขียนกันในสมัยใหม่ เนื้อหาของหนังสือเป็นความจริง บวกวรรณคดี ผสมด้วยตำนาน เช่นนักบุญบีดอ้างคำกล่าวของผู้ที่ไม่ได้มีชีวิตในสมัยเดียวกับท่านโดยไม่มีหลักฐานอ้างอิง

## เนื้อหา
หนังสือ “ประวัติศาสตร์ทางศาสนา” มีจุดประสงค์ในการสั่งสอนและทางการศาสนา นักบุญบีดไม่แต่ต้องการจะเขียนเรื่องราวของชนอังกฤษแต่ยังต้องการที่จะแสดงความคิดเห็นทางการเมืองและทางศาสนาด้วย ในด้านการเมืองนักบุญบีดมีความลำเอียงมาทางบริเวณที่ท่านอาศัยอยู่ในราชอาณาจักรนอร์ทธัมเบรียโดยการเน้นบทบาทในประวัติศาสตร์ที่เหนือไปกว่าบทบาทของราชอาณาจักรเมอร์เซียที่เป็นคู่อริสำคัญทางใต้  นอกจากนั้นก็ยังบรรยายถึงเหตุการณ์ต่างๆ ในคริสต์ศตวรรที่ 7 ที่แสดงความมีอำนาจของนอร์ทธัมเบรียแองโกล-แซ็กซอน กว่าในคริสต์ศตวรรที่ 8 ซึ่งก็ไม่เป็นความจริง สิ่งเดียวที่นักบุญบีดติเกี่ยวกับนอร์ทธัมเบรียคือการสวรรคตของพระเจ้าเอกฟริธแห่งนอร์ทธัมเบรีย (Ecgfrith of Northumbria) ในการต่อสู้กับชนพิค (Pict) ในยุทธการดันนิเค็น (Battle of Dunnichen) ในปี ค.ศ.  685

นักบุญบีดกล่าวว่าความพ่ายแพ้ครั้งนี้มาจากความพิโรธของพระเจ้าในการที่นอร์ทธัมเบรียโจมตีไอร์แลนด์ในปีก่อนหน้านั้น  แต่ขณะที่นักบุญบีดเข้าข้างนอร์ทธัมเบรีย แต่ยิ่งมีความนิยมไอร์แลนด์และการเผยแพร่คริสต์ศาสนาในไอร์แลนด์ยิ่งไปกว่า นักบุญบีดเห็นว่าเป็นกิจการของผู้แพร่คริสต์ศาสนาในไอร์แลนด์ที่มีประสิทธิภาพมากกว่าแพร่คริสต์ศาสนาในอังกฤษเอง

ความมุ่งมั่นอีกหัวข้อหนึ่งคือเรื่องวันที่ที่ใช้ในการฉลองอีสเตอร์ที่นักบุญบีดเขียนอย่างยืดยาว และเป็นจุดเดียวที่นักบุญบีดตินักบุญคัธเบิร์ต (St Cuthbert) และมิชชันนารีในไอร์แลนด์ว่าฉลองอีสเตอร์ผิดวัน และในที่สุดก็มีความพอใจเมื่อคริสตจักรในไอร์แลนด์เปลี่ยนมาใช้วันที่ที่ถูกต้อง
  
## ดูเพิ่ม
* ประวัติศาสตร์อังกฤษ 

หมวดหมู่:บันทึกเหตุการณ์อังกฤษ
หมวดหมู่:วรรณกรรมด้านประวัติศาสตร์
หมวดหมู่:วรรณกรรมภาษาละติน
อาแช

**อาแช** (; พินอิน: *Ā qīng*) ยอดฝีมือจากนวนิยายกำลังภายในของกิมย้ง เรื่อง กระบี่นางพญา เรื่องสั้นสุดท้ายก่อนที่จะยุติบทบาททางวงการนักเขียนหันไปเอาดีกับสำนักพิมพ์ของตนเอง

ในเรื่องกระบี่นางพญานั้นตรงกับสมัยทางประวัติศาสตร์ของจีนคืออยู่ในช่วงยุคเลียดก๊ก ถือเป็นเรื่องย้อนยุคที่สุดของกิมย้งก็ว่าได้ อาแชนั้นเป็นสาวชาวบ้านธรรมดาที่มีอาชีพเลี้ยงแพะ ทุกวันได้แต่ฝึกกระบี่กับลิง เนื่องจากไม่มีทุนทรัพย์ที่จะหาซื้อกระบี่จริงมาใช้ เมื่ออาแชต่อสู้กับลิงไปเรื่อยๆ ก็สามารถตีลิงจนบาดเจ็บและหนีหายไป

ตอนที่แสดงความเป็นสุดยอดฝีมือของอาแชได้เป็นอย่างดี คือ ตอนที่อาแชบุกฝ่ากองทัพแคว้นเวียด(เยว่)เข้าไปหมายสังหารไซซี เนื่องจากถูกไซซีแย่งชายอันเป็นที่รักไป แต่เมื่ออาแชบุกฝ่าไปถึงตัวไซซีได้ อาแชกลับถูกอานุภาพความงามของนางหยุดยั้งสภาวกระบี่ลง ทำให้ไม่สามารถสังหารไซซีได้ตามใจปรารถนาแต่แรก และด้วยความแรงของกระบี่นั้นของอาแชได้ฝากรอยแผลไว้ที่หัวใจของไซซี ทำให้ไซซีต้องกุมหัวใจตลอดเวลา เกิดเป็นภาพ *ไซซีกุมหัวใจ* อันงดงามที่สุดบนพื้นพิภพ

จุดที่แสดงความเป็นสุดยอดฝีมือของอาแชได้ดีที่สุดคือการที่อาแชบุกฝ่าเข้าไปในกองทัพแคว้นเวียด(เยว่)ด้วยไม้ไผ่เพียงกิ่งเดียว และที่สำคัญนางได้กลับออกมาด้วยอาการไร้ซึ่งรอยขีดข่วน ยากที่จะหายอดฝีมือในเรื่องใดของกิมย้งเทียบเคียง ด้วยเหตุการณ์นี้ทำให้อาแชได้ฉายา *หนึ่งเดียวสยบกองทัพ* และชื่อเพลงกระบี่ของนางก็มีชื่อว่า เพลงกระบี่แคว้นเวียด

## อ้างอิง

หมวดหมู่:ตัวละครของกิมย้ง
หมวดหมู่:ตัวละครในนิยายกำลังภายใน
เก้าเอี้ยงจินเก็ง

**เก้าเอี้ยงจินเก็ง** ( *จิ่วหยางเจินจิง*) เป็นวิชาฝีมือในนิยายกำลังภายในของกิมย้งเรื่อง มังกรหยก ภาค 2 และ ดาบมังกรหยก โดยปรากฏในเรื่อง มังกรหยกภาค 2 ในตอนท้ายเรื่อง นอกจากนี้ยังพบเห็นได้มากมายในนิยายกำลังภายในเก่า ๆ หลายเรื่อง จนยากจะแยกแยะว่าใครเป็นต้นกำเนิดให้วิชานี้ โดยมีคำเล่าลือว่าวิชานี้เป็นของท่านฮุ่ยเคอที่ได้รับสืบทอดมาจากปรมาจารย์ตั๊กม้อ ซึ่งจะจริงเท็จขนาดไหนยังมิอาจพิสูจน์ได้

## การปรากฏ
จากนิยายดาบมังกรหยก วิชาในคัมภีร์เก้าเอี้ยงปรากฏครั้งแรกในตอนที่เอี้ยก้วย เซียวเล้งนึ้ง และก๊วยเซียงไปเที่ยวเล่นบนเขาฮั้วซัว บังเอิญพบเจอกับเซียวเซียงจือ กับ อีเคอซี ที่แอบเข้าไปลักลอบเอาคัมภีร์ลังกาวสูตรจากหอคัมภีร์วัดเสาหลินมา หลวงจีนกั๊กเอี้ยงและเตียกุนป้อ (เตียซำฮงตอนเด็ก) จึงติดตามมาขอทวงคืนคัมภีร์จนทำให้เกิดต่อสู้กัน ตอนนี้เองที่พิสูจน์ได้ว่าเก้าเอี้ยงหนึ่งในวิชาที่กล้าแข็งในสายลมปราณ จากปากคำของเอี้ยก้วยที่บอกว่า *วิชาตัวเบาของหลวงจีนรูปนี้ ไม่แน่จะเหนือกว่าเรากับเล้งยี้ แต่ยังฉุดบุรุษหนุ่มอีกผู้หนึ่ง ถึงกับวิ่งตามหน้าผาไหล่เขาด้วยความรวดเร็วปานเหินบิน ความลึกล้ำของกำลังภายใน ต้องทัดเทียมอิดเต็งไต้ซือ ก๊วยแป๊ะแปะได้ทีเดียว*

เก้าเอี้ยงปรากฏอีกครั้งในเรื่องดาบมังกรหยกในตอนที่เตียบ่อกี้ได้ผ่าตัดช่วยเหลือชะนีแก่ตัวหนึ่ง แล้วพบเจอคัมภีร์ฉบับนี้ในท้องของมัน ซึ่งเตียบ่อกี้ไม่ทราบว่าแท้จริงแล้ว ชะนีตัวนี้เป็นชะนีของอีเคอซีที่แอบเอาคัมภีร์ลังกาวสูตรยัดใส่ไว้ในท้องของมันนั่นเอง

จากเรื่องสำนักพยัคฆ์มังกร เรียกว่าพลังเก้าสุริยัน (九陽神功)

## อ้างอิง

หมวดหมู่:วิทยายุทธในนิยายกำลังภายใน
หมวดหมู่:มังกรหยก
จักรพรรดิเซี่ยจิ่งจง

**จักรพรรดิเซี่ยจิ่งจง** (西夏景宗, ค.ศ. 1003–1048) ปฐมจักรพรรดิแห่งราชวงศ์เซี่ยตะวันตก ครองราชย์ระหว่าง ค.ศ. 1038 ถึง ค.ศ. 1048

จักรพรรดิเซี่ยจิ่งจงประสูติเมื่อ ค.ศ. 1003 (พ.ศ. 1546) ทรงพระนามเดิมว่า หลี่ หยวนเฮ่า เป็นบุตรชายของหัวหน้าเผ่าตันกุต หลี่ เต๋อหมิง ในช่วงทรงพระเยาว์นั้นทรงรักการศึกษา โดยทรงศึกษาทั้งภาษาทิเบตและภาษาจีน นอกจากนี้ยังทรงศึกษาทั้งเรื่องกฎหมาย, ตำราพิชัยสงคราม และศิลปะ 

หลังจากพระบิดาสิ้นพระชนม์ในปี ค.ศ. 1032 (พ.ศ. 1575) พระองค์จึงขึ้นเป็นหัวหน้าเผ่าตันกุต เมื่อพระชนม์ได้ 29 พรรษา และทรงสถาปนาตนเองขึ้นเป็นจักรพรรดิองค์แรกแห่งราชวงศ์เซี่ยตะวันตกเมื่อ ค.ศ. 1038 (พ.ศ. 1581) ขณะพระชนม์ได้ 35 พรรษา พระองค์ปกครองโดยกะเกณฑ์กำลังคนไปทำสงครามทุกปี จนสุดท้าย ถูกประชาชนกล่าวว่าท่านนามว่า ทรราช ต่อมาน้องสาวท่านได้โค่นอำนาจท่านลงเพราะทนความทุกข์ยากของราษฎรซีเซี่ยไม่ไหวและน้องสาวของท่านได้กลับคืนสู่บัลลังก์อีกครั้งหนึ่ง ประชาชนได้โค่นบัลลังก์ท่านจนท่านต้องหนีออกจากวัง ท่านเสด็จสวรรคตเมื่อ ค.ศ.1048 (พ.ศ. 1591)เพราะท่านหนีออกจากวังแล้วหนาวตายเพราะหิมะตก สิริพระชนมายุ 45 พรรษา นับเวลาเสด็จครองราชย์ได้ 10 ปี

## อ้างอิง

หมวดหมู่:บุคคลที่เกิดในปี พ.ศ. 1546
จิ่งจง
หมวดหมู่:พระมหากษัตริย์ผู้ทรงก่อตั้ง
พระสนมย็องบิน ตระกูลอี

**พระสนมย็องบิน ตระกูลอีแห่งช็อนอึย** (Royal Noble Consort Yeong of the Lee clan, 영빈 이씨, ค.ศ. 1696 - 23 สิงหาคม ค.ศ. 1764) พระนางทรงเป็นหนึ่งในพระสนมของพระเจ้าย็องโจ มีพระราชโอรสและพระราชธิดากับพระเจ้ายองโจ 4 พระองค์คือ เจ้าชายรัชทายาทซาโด, เจ้าหญิงฮวาวาน, องค์หญิงฮวาเปียง และองค์หญิงฮวาฮยอบ

พระสนมยองสิ้นพระชนม์เมื่อวันที่ 23 สิงหาคม ค.ศ. 1764 ขณะพระชนม์ได้ 68 พรรษา
หมวดหมู่:บุคคลในยุคราชวงศ์โชซ็อน
คณะผู้แทนทางทูตของประเทศเนปาล

รายชื่อสถานเอกอัครราชทูตและสถานกงสุลใหญ่ของประเทศเนปาลในประเทศต่าง ๆ (ไม่รวมสถานกงสุลใหญ่กิตติมศักดิ์)

## [[ยุโรป]]
* 
** บรัสเซลส์ (สถานเอกอัครราชทูต)
* 
** โคเปนเฮเกน (สถานเอกอัครราชทูต)
* 
** ปารีส (สถานเอกอัครราชทูต)
* 
** เบอร์ลิน (สถานเอกอัครราชทูต)
* 
** มอสโก (สถานเอกอัครราชทูต)
* 
** ลอนดอน (สถานเอกอัครราชทูต)

## [[อเมริกาเหนือ]]
thumb|right|สถานเอกอัครราชทูตเนปาล ณ กรุงวอชิงตัน ดี. ซี.
* 
** วอชิงตัน ดี.ซี. (สถานเอกอัครราชทูต)
** นครนิวยอร์ก (สถานกงสุลใหญ่)

## [[ตะวันออกกลาง]]
* 
** เทลอาวีฟ (สถานเอกอัครราชทูต)
* 
** โดฮา (สถานเอกอัครราชทูต)
* 
** ริยาด (สถานเอกอัครราชทูต)
* 
** อาบูดาบี (สถานเอกอัครราชทูต)

## [[แอฟริกา]]
* 
** ไคโร (สถานเอกอัครราชทูต)

## [[เอเชีย]]
* 
** ธากา (สถานเอกอัครราชทูต)
* 
** ปักกิ่ง (สถานเอกอัครราชทูต)
** ฮ่องกง (สถานกงสุลใหญ่)
** ลาซา (สถานกงสุลใหญ่)
* 
** นิวเดลี (สถานเอกอัครราชทูต)
** โกลกาตา (สถานกงสุลใหญ่)
* 
** โตเกียว (สถานเอกอัครราชทูต)
* 
** กัวลาลัมเปอร์ (สถานเอกอัครราชทูต)
* 
** ย่างกุ้ง (สถานเอกอัครราชทูต)
* 
** อิสลามาบาด (สถานเอกอัครราชทูต)
* 
** โซล (สถานเอกอัครราชทูต)
* 
** โคลอมโบ (สถานเอกอัครราชทูต)
* 
** กรุงเทพมหานคร (สถานเอกอัครราชทูต)

## [[โอเชียเนีย]]
* 
** แคนเบอร์รา (สถานเอกอัครราชทูต)

## องค์กรพหุภาคี
** บรัสเซลส์ (คณะผู้แทนประจำสหภาพยุโรป)
** เจนีวา (คณะผู้แทนถาวรประจำสหประชาชาติและองค์กรระหว่างประเทศอื่น ๆ)
** นครนิวยอร์ก (คณะผู้แทนถาวรประจำสหประชาชาติ)

## อ้างอิง

## แหล่งข้อมูลอื่น
* กระทรวงการต่างประเทศเนปาล

หมวดหมู่:ประเทศเนปาล
ฮงพงฮัน

**ฮงพงฮัน** (; ค.ศ. 1713 - 1778) เป็นขุนนางชั้นผู้ใหญ่ตั้งแต่รัชกาล พระเจ้ายองโจ -ต้นรัชกาล พระเจ้าจองโจ ท่านมาจากสกุลฮง ต่อมาธิดาของท่านคือ พระชายาเฮคยอง ได้อภิเษกเป็นพระชายาใน องค์ชายรัชทายาทจังฮอน (องค์ชายซาโด) แต่ต่อมาเมื่อพระเจ้าจองโจ (องค์ชายลีซาน)ขึ้นครองราชย์ในปี พ.ศ. 2319 (ค.ศ. 1776) พระองค์ก็สั่งปลดและเนรเทศฮงพงฮันเสด็จตาของพระองค์พร้อมกับขุนนางคนอื่นๆเนื่องจากใต้เท้าฮงเป็นผู้นำของฝ่ายโนนน  

หมวดหมู่:ราชวงศ์โชซ็อน

หมวดหมู่:บุคคลในยุคราชวงศ์โชซ็อน
หมวดหมู่:ขุนนางเกาหลี
หมวดหมู่:ตัวละครในลีซาน จอมบัลลังก์พลิกแผ่นดิน
รำวง

**รำวง** เป็นการละเล่นโดยการรำเป็นวง ดัดแปลงมาจากการเล่นรำโทน โดยมีบันทึกไว้ว่ามีผู้คิดดัดแปลงครั้งแรกเมื่อราวปี พ.ศ. 2481-พ.ศ. 2482 และต่อมากรมศิลปากรได้กำหนดท่ารำวงขึ้นเมื่อปี พ.ศ. 2487 โดยมีท่าทาง 4 ท่าคือ สอดสร้อยมาลา ชักแป้งผัดหน้า แขกเต้าเข้ารัง และรำส่าย โดยใช้เพลง งามแสงเดือน ชาวไทย รำมาซิมารำ และคืนเดือนหงาย

แท้ที่จริงแล้วรำวงไม่ใช่วัฒธรรมของไทยตั้งแต่กำเนิด ต้นกำเนิดที่จริงแล้วคือ "อินเดีย" แล้วไทยนำมาปรับเปลี่ยน ประยุกต์ให้นำมาเป็นของไทยเอง ทำให้หลาย ๆ คนคิดว่ารำวงเป็นวัฒธรรมของไทยนั้นเอง

## ดูเพิ่ม
* รำวงมาตรฐาน

## อ้างอิง

หมวดหมู่:วัฒนธรรมไทย
หมวดหมู่:วัฒนธรรมลาว
หมวดหมู่:วัฒนธรรมเขมร
แทซังวัง

**แทซังวัง** () พระอิสริยยศของเกาหลีที่ใช้เรียกพระมหากษัตริย์ที่สละราชสมบัติหรือถูกปลดออกจากพระราชบัลลังก์แล้วเช่นเดียวกับ ไท่ช่างหฺวัง ของจีนและ ไดโจเท็นโน ของญี่ปุ่นโดยพระมหากษัตริย์พระองค์แรกที่ได้รับพระอิสริยยศนี้คือ พระเจ้าชุงยอล กษัตริย์องค์ที่ 25 แห่ง ราชวงศ์โครยอ เมื่อ พ.ศ. 1841

และพระมหากษัตริย์องค์สุดท้ายที่ได้รับพระอิสริยยศนี้คือ จักรพรรดิโคจง แห่ง จักรวรรดิเกาหลี

## รายพระนาม
### [[โครยอ]]
* พระเจ้าชุงยอล
* พระเจ้าชุงซอน
* พระเจ้าชุงซุก
### [[โชซ็อน]]
* พระเจ้าแทโจ
* พระเจ้าช็องจง
* พระเจ้าแทจง
* พระเจ้าทันจง
### [[จักรวรรดิเกาหลี]]
* จักรพรรดิโคจง

## ดูเพิ่ม
* ไท่ช่างหฺวัง - สมัญญาทำนองเดียวกันของจีน
* ไดโจเท็นโน - สมัญญาทำนองเดียวกันของญี่ปุ่น
* ท้ายเทืองฮว่าง - สมัญญาทำนองเดียวกันของเวียดนาม

## อ้างอิง

หมวดหมู่:พระมหากษัตริย์เกาหลี
หมวดหมู่:จักรพรรดิแห่งจักรวรรดิเกาหลี
หมวดหมู่:พระเจ้าหลวง
หมวดหมู่:บรรดาศักดิ์เกาหลี
Nepenthes pectinata

***Nepenthes pectinata*** (จากภาษาละติน: *pectinata* = รูปรวงผึ้ง) เป็นหม้อข้าวหม้อแกงลิงถิ่นเดียวของอินโดนีเซียบนเกาะสุมาตรา มีการสับสนว่าชนิดนี้เป็น *[[Nepenthes gymnamphora|N. gymnamphora]]* และ *[[Nepenthes xiphioides|N. xiphioides]]*

การแจกแจงลักษณะของ *N. pectinata* แต่เดิมโดย B. H. Danser นั้น มีพื้นฐานมาจากตัวอย่างที่รวมเอาหม้อบนของ *[[Nepenthes singalana|N. singalana]]* เข้าไปด้วย

หม้อข้าวหม้อแกงลิงที่ Danser พิจารณาว่าเป็นลูกผสม *N. pectinata* × *N. singalana* แท้จริงก็คือ *N. singalana*


ไฟล์:Nepenthes pectinata13.jpg|หม้อบนจากภูเขา Belirang


## อ้างอิง

* 

หมวดหมู่:หม้อข้าวหม้อแกงลิง
Nepenthes philippinensis

***Nepenthes philippinensis*** (จากภาษาละติน: *Philippin* = ประเทศฟิลิปปินส์, *-ensis* = จาก) เป็นหม้อข้าวหม้อแกงลิงถิ่นเดียวของเกาะปะลาวัน ในประเทศฟิลิปปินส์

*Nepenthes wilkiei* ถูกพรรณนาลักษณะโดย Matthew Jebb และ Martin Cheek ในปี ค.ศ. 1998 อนุกรมวิธานนี้ต่อมาพบว่าชนิดเดียวกันกับ *N. philippinensis* Jebb และ Cheek เสนอว่า *N. philippinensis* เป็นญาติใกล้ชิดกับหม้อข้าวหม้อแกงลิงของบอร์เนียว: *[[Nepenthes hirsuta|N. hirsuta]]*, *[[Nepenthes hispida|N. hispida]]*, และ *[[Nepenthes macrovulgaris|N. macrovulgaris]]* มากกว่าเป็น *[[Nepenthes alata|N. alata]]*

## อ้างอิง

* Macfarlane, J.M. 1908. Nepenthaceae. In: A. Engler *Das Pflanzenreich IV*, 111, Heft 36: 1–91.
* Mann, P. 1998. A trip to the Philippines. *[[Carnivorous Plant Newsletter]]* **27** (1) : 6–11.

หมวดหมู่:หม้อข้าวหม้อแกงลิง
จักรพรรดิจิงจง

**จักรพรรดิจิงจง** (Jingzong) สามารถหมายถึง
* จักรพรรดิเหลียวจิ่งจง (เย่ว์ลี่เสียน) แห่งราชวงศ์เหลียว ครองราชย์ระหว่าง ค.ศ. 969 - 982 
* จักรพรรดิเซี่ยจิงจง (หลี่ หยวนเฮา) แห่งราชวงศ์เซี่ยตะวันตก ครองราชย์ระหว่าง ค.ศ. 1038 - 1048

จ
หมวดหมู่:จักรพรรดิจีน
พระเจ้าโจวหฺวัน

**พระเจ้าโจวหฺวัน** (จีน: 周桓王; pinyin: Zhōu Húan Wáng; สวรรคต 697 ปีก่อนคริสตกาล) กษัตริย์องค์ที่ 14 แห่งราชวงศ์โจว และองค์ที่ 2 แห่งราชวงศ์โจวตะวันออก

ขึ้นครองราชย์สืบต่อจากพระเจ้าโจวผิง พระอัยกา เมื่อ 719 ปีก่อนคริสตกาล ครองราชย์ได้ 23 ปี สวรรคตเมื่อ 697 ปีก่อนคริสตกาล

ฮวน
หมวดหมู่:บุคคลในศตวรรษที่ 8 ก่อนคริสตกาล

หมวดหมู่:697 ปีก่อนคริสตกาล
โรงเรียนอรพินพิทยา

**โรงเรียนอรพินพิทยา** เริ่มก่อตั้งปี พ.ศ. 2532  โดยอาจารย์ อรพิน ศรีบุญเรือง เป็นเจ้าของ และผู้รับใบอนุญาต โดยมีจุดมุ่งหมายเพื่อพัฒนาคุณภาพการศึกษาเอกชนให้เป็นที่เชื่อถือและยอมรับของบุคคลทั่วไป และเพื่อพัฒนาเด็กให้เป็นคนดี คนเก่งของสังคม ตั้งอยู่เลขที่ 129 หมู่ที่ 10 ตำบลต้นธง อำเภอเมือง จังหวัดลำพูน ได้เปิดทำการเรียนการสอนตั้งแต่ปี พ.ศ. 2532 บริเวณโรงเรียนมีเนื้อที่ทั้งหมด 16 ไร่ มีอาคารสถานที่ต่างๆที่พร้อมสำหรับการเรียนการสอน มีสิ่งแวดล้อมที่ดี มีความสะอาด ร่มรื่น และปลอดภัย (อ้างอิง จากข้อมูลประวัติของโรงเรียนอรพินพิทยา)

## การจัดการเรียนรู้

โรงเรียนอรพินพิทยาได้เปิดสอนระดับเนอสเซอรี่ 2  ขวบ, ระดับอนุบาลปีที่ 1–3, ระดับประถมศึกษาปีที่ 1-3, ระดับประถมศึกษาปีที่ 4-6 และระดับมัธยมศึกษา (ในอดีต) มีจำนวนครูประมาณ 90 คนและนักเรียนทั้งหมด 1,700 คน  มีอาจารย์ต่างประเทศสอนภาษาอังกฤษ, ภาษาจีน, ห้อง Sound lab, สระว่ายน้ำที่ทันสมัย, ห้องเรียนคอมพิวเตอร์ - อินเทอร์เน็ต ระบบสารสนเทศ วิชาเปียโน และอาจารย์ผู้ทรงคุณวุฒิที่มากด้วยประสบการณ์ (อ้างอิง จากข้อมูลของโรงเรียนอรพินพิทยา)
thumb|สระว่ายน้ำในโรงเรียน

## ผลงานของโรงเรียน
      
* โรงเรียนรางวัลพระราชทาน
* โรงเรียนจริยศึกษาดีเด่น  กระทรวงศึกษาธิการ
* โรงเรียนสีขาวเฉลิมพระเกียรติ
* โรงเรียนที่มีโรงอาหารมาตรฐานระดับ "ดีมาก"  กระทรวงสาธารณสุข  6 ปีซ้อน
* โรงเรียนส่งเสริมการสอนจิตพิสัยดีเด่น
* ผ่านการประเมินของ สมศ.
* โรงเรียนรางวัลเสาเสมาธรรมจักร  2552
(อ้างอิง จากข้อมูลของโรงเรียนอรพินพิทยา)

## แหล่งข้อมูลอื่น

*  เว็บของโรงเรียนอรพินพิทยา 

หมวดหมู่:โรงเรียนในอำเภอเมืองลำพูน
หมวดหมู่:โรงเรียนเอกชนในจังหวัดลำพูน
หมวดหมู่:โรงเรียนที่ก่อตั้งในปี พ.ศ. 2532
หัตถเลขา

**หัตถเลขา** () คือ เอกสารที่เขียนขึ้นด้วยลายมือของผู้เขียนหรือผู้เขียนทำขึ้นเองไม่ว่าโดยวิธีการใด เช่น พิมพ์ดีด พิมพ์ด้วยหมึกอย่างสมัยใหม่ โดยปรกติแล้วเพื่อสนองคำขอที่อีกฝ่ายมีมา ถ้าเป็นหัตถเลขาของพระราชา เรียก "พระราชหัตถเลขา" โดยปรกติแล้วหัตถเลขาเป็นเอกสารสั่งการ ซึ่งถ้าประมุขแห่งรัฐทำขึ้นและเกี่ยวข้องกับกิจการบ้านเมือง หัตถเลขานั้นจะทำได้เมื่อมีบุคคลลงลายมือชื่อรับสนองการสั่งการนั้นตามที่กฎหมายกำหนด

คำ "หัตถเลขา" นั้นมีความหมายตรงตัวว่า ลายมือ และในภาษาไทยใช้ได้หลายกรณีไม่จำกัดแต่เป็นเอกสารที่เขียนเพื่อสั่งการเท่านั้น

รูปแบบของหัตถเลขามีหลายหลาก ตั้งแต่เอกสารที่เขียนขึ้น พิมพ์ขึ้น จดหมายที่ส่งต่อ ไปจนถึงจดหมายที่ทำกลับเพื่อสนองคำร้องขอที่ได้รับมา

ในสมัยโรมัน จักรพรรดิโรมันมักมีพระราชหัตถเลขาไปยังรัฐบาลและเจ้าหน้าที่อื่น ๆ ของรัฐ เพื่อสั่งการใด ๆ นอกจากนี้ ยังมีพระหัตถเลขาของสมเด็จพระสันตะปาปาในสมัยโรมันที่เป็นการสั่งการทางปกครองไว้มากมาย นับเป็นจุดเริ่มแรกของหัตถเลขาในทางกฎหมาย

ศาลอุทธรณ์แห่งแมสซาชูเซ็ตส์จะมีหัตถเลขาไปยังศาลชั้นรองเพื่อสั่งการต่าง ๆ หัตถเลขาของศาลนับเป็นอีกรูปแบบหนึ่งของคำสั่งศาล

## ดูเพิ่ม
* พระหัตถเลขาของสมเด็จพระสันตะปาปา

## อ้างอิง

หมวดหมู่:นิติศาสตร์
Stacked glass

**Stacked Glass** คือ ประเภทหนึ่งของ Modern Glass Art บางที่เรียกว่า Multi Layer Glass Art เป็นประติมากรรมที่มีมานานแล้วในยุโรป และ อเมริกา แต่ไม่เป็นที่แพร่หลายนัก ส่วนมากจะทำเป็น sculpture

Stacked Glass เข้ามาในเมืองไทยเมื่อประมาณ 7 ปีที่แล้ว โดย Glass Artist ชื่อ Stephen ซึ่งเป็น Glass Artist ชาวอเมริกา และเมือ่ประมาณ 5 ปีที่แล้ว Glass Artist จิรวัฒน ชวนะธิต ได้นำรุปแบบ Stacked Glass มาสร้าง Glass Wall ในหลากหลายรูปแบบ และเป็นที่แพร่หลาย Wall glass Art แล้ว Glass Artist จิรวัฒน ชวนะธิต ยังได้นำมาสร้างรูปแบบ Sculpture Thai Modern classic ชื่อ ice Naga และ Ice Buddha โดยนำเอกลักษณ์ไทยมาสร้างสรรค์ให้เกิดรูปแบบ Modern Thai

หมวดหมู่:ศิลปะตะวันตก
ลำเนา สิงโต

**ลำเนา สิงโต** () เป็นอดีตนักฟุตบอลทีมชาติลาว เล่นตำแหน่งกองหน้า เคยเล่นฟุตบอลในระดับไทยพรีเมียร์ลีก และลงเล่นเอเอฟซีคัพให้กับ  

ลำเนา สิงโตถือเป็นนักฟุตบอลชาวลาวคนแรกที่ได้เล่นในไทยพรีเมียร์ลีก และเป็นนักฟุตบอลชาวลาวคนแรกและคนเดียวในประวัติศาสตร์วงการฟุตบอลลาว ที่ได้เล่นและยิงประตูได้ในการแข่งขันเอเอฟซี คัพ

เขาเกษียณใน ค.ศ. 2013 และกลายเป็นครูฝึกสอน โดยช่วยเหลือเดฟ บูธในฟุตบอลชิงแชมป์แห่งชาติอาเซียน 2014

เขาปรากฏในโฆษณาเบียร์ลาวในซีเกมส์ 2009 ซึ่งจัดขึ้นที่เวียงจันทน์

## ประวัติ
ลำเนา สิงโต เกิดเมื่อวันที่ 15 เมษายน พ.ศ. 2531 เป็นชาวเมืองหลวงพระบาง ประเทศลาว เริ่มเล่นฟุตบอลในระดับสโมสรกับทีมโยธา เอฟซี ซึ่งเป็นทีมของกระทรวงโยธาธิการและขนส่ง รัฐบาลลาว และย้ายมาเล่นฟุตบอลในประเทศไทยในดิวิชั่น 2 ฤดูกาล 2550 กับทีมมหาวิทยาลัยเกษตรศาสตร์ แต่ผลงานของทีมไม่ดีนักเมื่อได้อันดับสุดท้ายของตารางและตกชั้นเมื่อจบฤดูกาล 

หลังจบฤดูกาล 2550 ลำเนา ได้เล่นให้กับทีมชาติลาวชุดซีเกมส์ ที่นครราชสีมาและโชว์ฟอร์มได้ค่อนข้างโดดเด่นจึงทำให้สโมสรราชประชาดึงตัวมาร่วมทีมในดิวิชั่น 2 ฤดูกาล 2551และเป็นหนึ่งในกำลังสำคัญของทีมที่ช่วยให้สโมสรรอดพ้นจากการตกชั้นได้สำเร็จ และได้เล่นให้กับทีมชาติลาวชุดใหญ่ในเอเอฟเอฟ ซูซูกิ คัพ 2008

ฤดูกาล 2552 ลำเนา สิงโตย้ายจากสโมสรราชประชามาร่วมทีมการไฟฟ้าส่วนภูมิภาคในศึกไทยพรีเมียร์ลีก โดยสวมเสื้อหมายเลข 20 และได้ลงเล่นในไทยพรีเมียร์ลีกให้ต้นสังกัดใหม่นัดแรกในวันที่7 มีนาคม พ.ศ. 2552 ในเกมส์ที่เปิดบ้านแพ้โอสถสภา เอ็ม-150ไป 0-1 และมายิงประตูแรกในสีเสื้อการไฟฟ้าได้ในวันที่ 10 มีนาคม พ.ศ. 2552 ในเกมส์เอเอฟซีคัพที่การไฟฟ้าบุกไปชนะทีมคลับ วาเลนเซียแชมป์ลีกของมัลดีฟส์ไป 1-3 ที่สนามกีฬาแห่งชาติมัลดีฟส์ กรุงมาเล ซึ่งลำเนาเป็นคนยิงประตูให้ทีมขึ้นนำ 2-0 โดยถือเป็นนักฟุตบอลชาวลาวคนแรกที่ได้เล่นและยิงประตูได้ในเอเอฟซี คัพ ต่อมาวันที่ 5 พฤษภาคม พ.ศ. 2552 เกมคู่เดิมกลับมาพบกันอีกครั้งที่สนามศุภชลาศัย และลำเนายิงคนเดียว 2 ประตูให้การไฟฟ้าชนะอีกครั้งที่สกอร์ 4-1

## อ้างอิง

## แหล่งข้อมูลอื่น
* 

หมวดหมู่:บุคคลที่ยังมีชีวิตอยู่
หมวดหมู่:นักฟุตบอลชาวลาว
หมวดหมู่:บุคคลจากหลวงพระบาง
หมวดหมู่:กองหน้าฟุตบอล
หมวดหมู่:ผู้เล่นสโมสรฟุตบอลมหาวิทยาลัยเกษตรศาสตร์
หมวดหมู่:ผู้เล่นสโมสรกีฬาราชประชา
ดาวยักษ์ใหญ่

**ดาวยักษ์ใหญ่** () เป็นหนึ่งในบรรดาดาวฤกษ์มวลมากที่สุด ถ้าพิจารณาจากแผนภาพของแฮร์ตสปรอง–รัสเซิล ดาวยักษ์ใหญ่จะอยู่บริเวณด้านบนของแผนภูมิ จากการจัดประเภทสเปกตรัมของ Yerkes ดาวยักษ์ใหญ่จัดอยู่ในประเภท Ia สำหรับดาวยักษ์ใหญ่ที่สว่างมาก หรือ Ib สำหรับดาวยักษ์ใหญ่ที่สว่างน้อย มีค่าความส่องสว่างปรากฏอยู่ระหว่าง -5 ถึง -12 โดยมากดาวยักษ์ใหญ่ที่สว่างที่สุดจะถูกจัดประเภทเป็นดาวยักษ์ใหญ่ยิ่งระดับ 0

## ดูเพิ่ม
* ดาวยักษ์
* ดาวยักษ์แดง

หมวดหมู่:ปรากฏการณ์ของดาวฤกษ์
หมวดหมู่:ประเภทของดาวฤกษ์
หมวดหมู่:ดาวยักษ์ใหญ่
ชานม

thumb|right|ชานมไข่มุก ซึ่งเป็นชานมชนิดหนึ่ง

**ชานม** เป็นเครื่องดื่มชนิดหนึ่งที่พบในหลายวัฒนธรรม ที่มีส่วนผสมของชาและนม และจะมีความแตกต่างกันไปโดยขึ้นอยู่กับส่วนผสมที่สำคัญ, วิธีการเตรียม รวมถึงส่วนผสมอื่น ๆ เหล่านี้

รูปแบบเฉพาะท้องถิ่นประกอบด้วย:

* ชานมไข่มุก หรือเป็นที่รู้จักในชื่อ "เจินจูไหน่ฉา" เป็นเครื่องดื่มชานมที่คิดค้นในไถจงในช่วงคริสต์ทศวรรษ 1980
* ชานมฮ่องกง (ไหนฉ่า) เป็นชาดำรสหวาน กับส่วนผสมของนมข้นจืด โดยมีต้นกำเนิดจากสมัยการปกครองอาณานิคมของอังกฤษในฮ่องกง
* ดูดห์ปาตีไชย มีความหมายถึงนมใบชา หรือที่เรียกว่าปักกิชัย เป็นน้ำชาที่ดื่มในประเทศปากีสถาน, อินเดีย และบังกลาเทศ
* ชาชัก เป็นชานมชนิดหนึ่งที่ได้รับความนิยมในประเทศมาเลเซีย และสิงคโปร์
* ซูเทย์ไช เป็นเครื่องดื่มของประเทศมองโกเลียที่มีรสเค็ม

หมวดหมู่:เครื่องดื่ม
หมวดหมู่:นม
หมวดหมู่:ชา
เซร์ฆิโอ บุสเกตส์

**เซร์ฆิโอ บุสเกตส์ บูร์โกส** () หรือ **แซร์ฌี** (; เกิดวันที่ 16 กรกฎาคม ค.ศ. 1988) เป็นนักฟุตบอลชาวสเปน เคยเล่นให้กับบาร์เซโลน่าและทีมชาติสเปนในตำแหน่งกองกลางตัวรับ ปัจจุบันเขาเล่นให้แก่อินเตอร์ไมแอมี เขาเป็นลูกชายของการ์เลส บุสเกตส์ อดีตผู้รักษาประตูของทีมในคริสต์ทศวรรษ 90

## ผลงานระดับสโมสร
ในฤดูกาล 2003-04 เขาได้ร่วมทีมเยาวชนของบาร์เซโลนา โดยยิงไป 7 ประตูจากการลงเล่น 26 นัดในลีกฤดูกาล 2006-07 ต่อมาในฤดูกาล 2007-08 เขาได้เลื่อนขึ้นไปเล่นให้กับทีมชุดบี และในฤดูกาลนี้เขาได้เลื่อนขึ้นไปเล่นให้กับทีมในศึกดิวิชัน 2 ระดับ 3 โดยยิงไป 2 ประตูจากการลงเล่นไปทั้งหมด 23 นัด และในฤดูกาลนี้เขาก็ได้เปิดตัวให้กับทีมชุดใหญ่ในศึกบอลถ้วยของแคว้นกาตาลุญญา โดยในวันที่ 13 กันยายน ค.ศ. 2008 เขาได้ลงเล่นลาลิกา นัดแรกในนัดที่ทีมเสมอกับทีมราซินเดซันตันเดร์ไป 1-1 โดยในตำแหน่งของเขามีผู้เล่นระดับโลกอย่างยาย่า ตูเร และเซดู แกตา และระหว่างเกมยูฟ่าแชมเปียนส์ลีกที่เจอกับเอฟซีบาเซิลและบาร์เซโลนาชนะไป 5-0 เขาเป็นผู้ยิงประตูที่ 2 และในเดือนธันวาคมปีเดียวกัน ในนัดที่บาร์เซโลนาแพ้ชัคเตอร์โดเนตสค์ (ทีมจากประเทศยูเครน) ไป 2-3 เขาเป็นคนยิงประตูที่ 2 และในวันที่ 22 เดือนเดียวกัน เขาได้ต่อสัญญากับทางสโมสรไปอีก 5 ปีโดยสัญญามีไปถึง ค.ศ. 2013 และทางสโมสรได้ตั้งราคาของเขาไว้ที่ 80 ล้านยูโร แต่ไม่ได้มีการซื้อขายเกิดขึ้น

เซร์ฆิโอ บุสเกตส์ ย้ายไปอินเตอร์ไมแอมีเมื่อปี 2023  และได้แขวนสตั๊ดเมื่อปลายปี 2025 ด้วยผลงาน 840 เกมตลอดอาชีพการค้าแข้ง 

## ผลงานระดับทีมชาติ
วันที่ 11 ตุลาคม ค.ศ. 2008 เขาลงเล่นนัดแรกให้กับทีมชาติสเปนในรอบเพลย์ออฟศึกชิงแชมป์แห่งชาติยุโรปรุ่นอายุต่ำกว่า 21 ปี ในนัดที่เจอกับทีมชาติสวิตเซอร์แลนด์ วันที่ 6 กุมภาพันธ์ ปีนี้เขาถูกเรียกตัวติดทีมชาติสเปนชุดใหญ่ในนัดที่เจอกับทีมชาติอังกฤษเมื่อวันที่ 11 กุมภาพันธ์ ที่ผ่านมา

## ลักษณะการเล่น
ยืนตำแหน่งดี อ่านเกมขาด จ่ายบอลแม่น เน้นง่ายแต่มีประสิทธิภาพ เล่นจังหวะเดียว (one-touch) เก่งมาก คุมเทมโป้เกมให้ทีม ไม่เด่นเรื่องความเร็วหรือพลัง แต่เด่นเรื่อง “สมองฟุตบอล”

## อ้างอิง

หมวดหมู่:นักฟุตบอลชาวสเปน
หมวดหมู่:นักฟุตบอลทีมชาติสเปน
หมวดหมู่:ผู้เล่นในฟุตบอลโลก 2010
หมวดหมู่:ผู้เล่นในชุดชนะเลิศฟุตบอลโลก
หมวดหมู่:ผู้เล่นสโมสรฟุตบอลบาร์เซโลนา
หมวดหมู่:ผู้เล่นสโมสรฟุตบอลอินเตอร์ไมแอมี
หมวดหมู่:ผู้เล่นในลาลิกา
หมวดหมู่:ผู้เล่นในเมเจอร์ลีกซอกเกอร์
หมวดหมู่:บุคคลจากบาร์เซโลนา
หมวดหมู่:ผู้เล่นในฟุตบอลชิงแชมป์แห่งชาติยุโรป 2012
หมวดหมู่:กองกลางฟุตบอล
หมวดหมู่:ผู้เล่นในฟุตบอลโลก 2014
หมวดหมู่:ผู้เล่นในฟุตบอลโลก 2018
หมวดหมู่:ผู้เล่นในฟุตบอลชิงแชมป์แห่งชาติยุโรป 2020
หมวดหมู่:ผู้เล่นในฟุตบอลโลก 2022
หมวดหมู่:ผู้เล่นในชุดชนะเลิศยูฟ่าแชมเปียนส์ลีก
หมวดหมู่:ผู้เล่นในชุดชนะเลิศฟุตบอลชิงแชมป์แห่งชาติยุโรป
จังหวัดฟอร์ส

**ฟอร์ส** (, ) ซึ่งยังเป็นที่รู้จักกันในชื่อ **[[ปาร์ส (จังหวัดจักรวรรดิแซสซานิด)|ปาร์ส]]** (), **[[เปร์ซิส]]**, **เปอร์เซีย** และ **ฟอร์เซสถาน** () เป็นหนึ่งใน 31 จังหวัดของประเทศอิหร่าน ที่มีพื้นที่ 122,400 ตารางกิโลเมตร ตั้งอยู่ในภาคตะวันตกเฉียงใต้ของประเทศ ซึ่งอยู่ในแคว้น 2 และมีเมืองหลักอยู่ที่ชีรอซ ณ ค.ศ. 2011 ฟอร์สมีประชากร 4.6 ล้านคน โดย 67.6% อาศัยอยู่ในเมือง, 32.1% อยู่ในหมู่บ้าน และ 0.3% ไม่มีที่อยู่เป็นหลักแหล่ง (เผ่าเร่ร่อน)

ฟอร์สเป็นบ้านเกิดทางประวัติศาสตร์ของชาวเปอร์เซีย เป็นบ้านเกิดของราชวงศ์อะคีเมนิดกับซาเซเนียน ในบริเวณนี้ ยังมีซากเมืองหลวงจักรวรรดิอะคีเมนิด คือ ปาซาร์กาด และเปอร์เซเปอลิส นอกจากนี้ เนื่องด้วยความสำคัญทางประวัติศาสตร์ ทำให้ในอดีต โลกตะวันตกเคยเรียกประเทศนี้ว่า *เปอร์เซีย* ก่อนที่พวกอาหรับครอบครองบริเวณนี้ แคว้นนี้เคยมีชื่อว่า *ปาร์ส*

## ศัพทมูลวิทยา
คำว่า *ฟอร์ส* () ในภาษาเปอร์เซีย เป็นคำที่แปลงมาจากคำว่า *ปาร์ส* () ซึ่งแปลงมาจากคำว่า ** () ชื่อภาษาเปอร์เซียโบราณของแคว้นเปร์ซิส คำว่า *ปอร์ซอ* กับ *เปอร์เซีย* มีต้นกำเนิดจากบริเวณนี้

## อ้างอิง

## บรรณานุกรม
* 

## แหล่งข้อมูลอื่น

* Province of Fars on Iran Chamber Society
*  (Bibliography)
* Fars Tourist Attractions

ฟอร์ส
การถ่ายปัสสาวะ

[thumb|รูปปั้น[มันเนอเกินปิส เป็นรูปปั้นเด็กกำลังถ่ายปัสสาวะ]]
**การถ่ายปัสสาวะ** () เป็นการขับปัสสาวะจากกระเพาะปัสสาวะผ่านท่อปัสสาวะสู่ปากช่องท่อปัสสาวะนอกร่างกาย 

ในมนุษย์ซึ่งมีสุขภาพดี (และสัตว์อื่นอีกหลายชนิด) กระบวนการการถ่ายปัสสาวะอยู่ใต้การควบคุมอำนาจใจ ในทารก ผู้สูงอายุบางคน และผู้ที่ได้รับบาดเจ็บทางประสาท การถ่ายปัสสาวะอาจเกิดเป็นรีเฟล็กซ์ มนุษย์ผู้ใหญ่ปกติถ่ายปัสสาวะมากได้เจ็ดครั้งต่อวัน

ในสัตว์บางอย่าง นอกเหนือจากการถ่ายปัสสาวะเพื่อขับของเสียแล้ว ยังสามารถทำเครื่องหมายบอกอาณาเขตหรือแสดงการยอมจำนนด้วย ในทางสรีรวิทยา การถ่ายปัสสาวะอาศัยการประสานงานระหว่างระบบประสาทส่วนกลาง ระบบประสาทอิสระและระบบประสาทกาย ศูนย์สมองซึ่งกำกับการถ่ายปัสสาวะมีศูนย์ถ่ายปัสสาวะพอนส์ เนื้อเทาข้างท่อน้ำสมอง (periaqueductal gray) และเปลือกสมอง ในสัตว์เลี้ยงลูกด้วยนมที่มีรก (Placentalia) เพศผู้หรือชาย ปัสสาวะถูกขับออกทางองคชาต ในสัตว์เลี้ยงลูกด้วยนมที่มีรกเพศเมียหรือหญิง ปัสสาวะจะถูกขับผ่านโยนีหรือองคชาตเทียม (pseudo-penis)

## เชิงอรรถ

## อ้างอิง

หมวดหมู่:การขับถ่าย
หมวดหมู่:อาการแสดง
หมวดหมู่:ปัสสาวะ
หมวดหมู่:วิทยาระบบปัสสาวะ
จอห์น แลมเบิร์ต (นายพล)

**นายพลจอห์น แลมเบิร์ต** () (ฤดูใบไม้ร่วง ค.ศ. 1619 - มีนาคม ค.ศ. 1684) แลมเบิร์ตเป็นนายพลของฝ่ายรัฐสภาในสงครามกลางเมืองอังกฤษ นายพลแลมเบิร์ตเกิดในฤดูใบไม้ร่วงของปี ค.ศ. 1619 ที่คาร์ลตัน ฮอลล์, เคิร์คบี มาลแลมในมลฑลอีสต์ไรดิงแห่งยอร์คเชอร์ปัจจุบันในครอบครัวที่มั่นคง แลมเบิร์ตศึกษากฎหมายที่อินส์ออฟคอร์ตในกรุงลอนดอน ในปี ค.ศ. 1639 แลมเบิร์ตแต่งงานกับฟรานซ ลิสเตอร์บุตรีของเซอร์วิลเลียม ลิสเตอร์

## อาชีพทางการทหาร
ในเดือนกันยายน ค.ศ. 1642 แลมเบิร์ตได้รับแต่งตั้งให้เป็นผู้บังคับบัญชาทหารม้าของกองทัพฝ่ายรัฐสภาในสงครามกลางเมืองอังกฤษที่นำโดยเฟอร์ดินานโด แฟร์แฟ็กซ์ ลอร์ดแฟร์แฟ็กซ์แห่งคาเมรอนที่ 2 ภายในปีเดียวแลมเบิร์ตก็ได้เลื่อนตำแหน่งเป็นนายพันของกองทหารม้าและสร้างเกียรติประวัติด้วยการยึดเมืองฮัลล์ในเดือนตุลาคม ค.ศ. 1643 เมื่อต้นปี ค.ศ. 1644 แลมเบิร์ตก็ต่อสู้อย่างกล้าหาญในยุทธการแนนท์วิค (Battle of Nantwich) และที่แบรดฟอร์ด ในยุทธการที่มาร์สตันมัวร์ (Battle of Marston Moor) เมื่อวันที่ 2 กรกฎาคม ค.ศ. 1644) กองทหารม้าของแลมเบิร์ตถูกต้อนโดยกองทหารม้าของลอร์ดกอริง; แต่แลมเบิร์ตก็สามารถตีฝ่าวงล้อมออกมาได้กับกองทหารจำนวนหนึ่ง และไปสมทบกับโอลิเวอร์ ครอมเวลล์อีกทางด้านหนึ่งของสนามรบ

## อ้างอิง

## ดูเพิ่ม
* สงครามกลางเมืองอังกฤษ 

หมวดหมู่:บุคคลที่เกิดในปี พ.ศ. 2162
หมวดหมู่:ทหารม้า
หมวดหมู่:นักการเมืองอังกฤษ
หมวดหมู่:นักการทหารชาวอังกฤษ  
หมวดหมู่:บุคคลในสงครามกลางเมืองอังกฤษ
สโนว์ไวท์ (ตัวละครดิสนีย์)

**สโนว์ไวท์** () คือตัวการ์ตูนตัวหนึ่งของดิสนีย์ที่เป็นการ์ตูนเรื่องยาวเรื่องแรกออกฉายในปี ค.ศ. 1937 นอกจากนี้ยังเป็นเจ้าหญิงพระองค์หนึ่งใน เจ้าหญิงดิสนีย์ ด้วย ปรากฏตัวในภาพยนตร์แอนิเมชันของค่ายวอลต์ดิสนีย์ ที่มีชื่อเรื่องว่า *[[สโนว์ไวท์กับคนแคระทั้งเจ็ด]]* ที่ออกฉายในปี ค.ศ. 1937 โดยดัดแปลงมาจากเทพนิยายเรื่อง สโนว์ไวต์ ของ พี่น้องตระกูลกริมม์

## ปรากฏกายครั้งแรก
สโนว์ไวท์ปรากฏกายครั้งแรกในภาพยนตร์การ์ตูนเรื่อง “สโนว์ไวท์กับคนแคระทั้งเจ็ด” ในปี ค.ศ. 1937 ซึ่งเป็นภาพยนตร์การ์ตูนเรื่องยาวเรื่องแรกของ วอลต์ดิสนีย์ หลังจากนั้นในปี ค.ศ. 2000 เธอได้รับคัดเลือกให้เข้าเป็นหนึ่งในสมาชิกหลักของ เจ้าหญิงดิสนีย์

## เกี่ยวกับสโนว์ไวต์
### นิสัยของเธอ
* สโนว์ไวท์มีนิสัยดี ร่าเริง

### สิ่งที่เธอชอบ
* การร้องเพลงและเต้นรำช่วยให้สโนว์ไวต์ร่าเริงเสมอและช่วยให้เธอมีความกล้าเผชิญกับสิ่งที่เธอกลัว
* การเล่าเรื่องเป็นความสามารถพิเศษสุดของสโนว์ไวต์ คนแคระชอบฟังเรื่องเล่าเกี่ยวกับวันที่เจ้าชายจะมารับสโนไวต์ไปอยู่ด้วยกันที่ปราสาทอย่างมีความสุข
* สัตว์ป่าและนกชอบในความสุภาพและมีเมตตาของสโนว์ไวต์ พวกมันยังช่วยเธอทำความสะอาดกระท่อมของคนแคระอีกด้วย
* สโนว์ไวท์ชอบเก็บดอกไม้น่ารัก ๆ ในป่า แต่เธอคงไม่สามารถนำมันกลับไปกระท่อมได้เพราะดอกไม้จะทำให้สนีซซี่จาม!
* คนแคระดีใจที่พบว่าสโนว์ไวต์สามารถทำอาหารได้อร่อยและชอบเธอมากขึ้นเมื่อรู้ว่าเธอสามารถทำกูซเบอร์รี่พายของโปรดของพวกเขาได้!

## เพื่อนของสโนว์ไวท์
สโนว์ไวต์มีเพื่อนในทุก ๆ ที่ที่เธอไป เพราะเธอมีความสุภาพและอ่อนโยน เหล่าสัตว์ป่ากับพวกนกและคนแคระทั้งเจ็ดรักเธอและพยายามทุกวิถีทางที่จะช่วยปกป้องเธอจากอันตราย

คนแคระทั้งเจ็ดเป็นผู้ชายตัวเล็ก ๆ เจ็ดคนเจ้าของกระท่อมที่สโนว์ไวต์มาอาศัยอยู่ด้วย พวกเขาปกป้องสโนว์ไวต์จากอันตรายและยกห้องนอนให้เธอ คนแคระทั้งเจ็ดประกอบด้วย
* ด็อค
* กรัมปี้
* แฮปปี้
* สนีซซี่
* สลีปปี้
* โดปี้
* แบชฟูล

## ศัตรูของสโนว์ไวท์
* **ราชินีใจร้าย** ถึงแม้ราชินีจะเป็นแม่เลี้ยงของสโนว์ไวท์ พระนางงดงามแต่แฝงด้วยความอำมหิตและสามารถทำทุกวิธีที่ทำให้พระนางเป็นผู้ที่งามเลิศในปฐพีแม้ต้องกำจัดสโนว์ไวท์ก็ตาม
* **นายพราน** แม้ว่านายพรานจะทำร้ายสโนว์ไวท์ก็ตามแต่ลึก ๆ แล้วเขาเป็นคนดี นายพรานเป็นทาสผู้ซื่อสัตย์ของราชินี พระนางบังคับให้นายพรานกำจัดสโนว์ไวท์ทิ้ง แต่นายพรานทำไม่ได้ เขาปล่อยสโนว์ไวท์หนีไปและนำหัวใจหมูป่าไปถวายราชินีแทนหัวใจของสโนว์ไวท์

## อ้างอิง

## แหล่งข้อมูลอื่น
* Official Disney Princess site

หมวดหมู่:ตัวละครเด็กในภาพยนตร์แอนิเมชัน
หมวดหมู่:ตัวละครเจ้าหญิงดิสนีย์
หมวดหมู่:ตัวละครชาวเยอรมัน
หมวดหมู่:ตัวละครที่เป็นเมด
หมวดหมู่:ตัวละครที่เป็นราชินี
หมวดหมู่:ตัวละครวัยทีนในภาพยนตร์
หมวดหมู่:ตัวละครหญิงในภาพยนตร์
หมวดหมู่:ตัวละครหญิงในภาพยนตร์แอนิเมชัน
หมวดหมู่:ตัวละครวัยทีนในภาพยนตร์แอนิเมชัน
หมวดหมู่:ตัวละครการ์ตูนอเมริกัน
หมวดหมู่:ตัวละครดิสนีย์
หมวดหมู่:ตัวละครหญิงในแอนิเมชัน
หมวดหมู่:สโนว์ไวท์ (แฟรนไชส์)
หมวดหมู่:ตัวละครที่สร้างโดยวอลต์ ดิสนีย์
หมวดหมู่:ตัวละครในสโนว์ไวต์
ซี.เอ็ม.บี. พิพิธภัณฑ์พิศวง

**C.M.B. พิพิธภัณฑ์พิศวง** () () เป็นการ์ตูนญี่ปุ่นแนวโชเน็น ผลงานของโมโตฮิโร่ คาโต้ ปัจจุบันผู้ได้รับลิขสิทธิ์ตีพิมพ์เผยแพร่ในประเทศไทย คือสำนักพิมพ์วิบูลย์กิจ เนื้อหาเกี่ยวกับการผจญภัยของตัวเอก **ซากากิ ชินระ** เด็กผู้ชายที่มีความรอบรู้เกินวัย และเป็นผู้เก็บรักษาแหวนอันเป็นเครื่องหมายแห่งผู้ทรงภูมิปัญญาไว้กับตน เนื้อหาการผจญภัยเป็นเรื่องราวคละกันไปมีทั้งเรื่องของธรรมชาติวิทยา, โบราณคดี, ธรณีวิทยา, ประวัติศาสตร์, ศาสนาวัฒนธรรม และวิทยาศาสตร์ แตกต่างกันไปในแต่ละตอน เนื่องจากแนวคิดหลักในการเดินเรื่องเป็นเรื่องเกี่ยวกับพิพิธภัณฑ์

โครงเรื่องในแต่ละตอนนั้น เป็นการคลี่คลายปมปริศนาต่าง ๆ โดยบางเรื่องเป็นเรื่องที่แต่งขึ้นมาทั้งหมด บางเรื่องก็มีอ้างอิงจากเอกสารจริง, สถานที่จริง, หรือข้อมูลจริง ผสมกับจินตนาการแต่งเติมเข้าไป จึงทำให้ผู้อ่านไม่รู้สึกว่าเป็นเรื่องไกลตัวนัก

C.M.B. พิพิธภัณฑ์พิศวง ที่ตีพิมพ์นั้น โดยทั่วไปจะมี 1-2 คดีต่อ 1 เล่ม โดยส่วนใหญ่จะเป็น 2 คดี แต่ถึงแม้จะมีบางคดีที่โครงเรื่องยาวกว่าปกติ ผู้เขียนก็รวบสรุปให้จบในฉบับรวมเล่มนั้นเช่นกัน

## เนื้อเรื่อง

## ตัวละคร
### ตัวละครหลัก
*** ซากากิ ชินระ ** เด็กชายผู้ดูแล "พิพิธภัณฑ์ชินระ" กลางป่าเล็กและเป็นผู้ครอบครองแหวน C M B ทั้ง 3 วง ซึ่งทั้งหมดถือเป็นสัญลักษณ์แห่งปัญญา เขาคนนี้มีความรู้กว้างขวางและวิสัยทัศน์ล้ำเลิศ หากแต่ไม่ค่อยรู้เรื่องพื้น ๆ ในชีวิตประจำวัน
*** นานาเสะ ทัตสึกิ ** นักเรียนชั้นมัธยมปลาย นิสัยร่าเริง อ่อนไหวตามอารมณ์ ใจยึดมั่นคุณธรรม เธอต้องปิดบังนิสัยแท้จริงเพราะเรียนอยู่ที่โรงเรียนมัธยมปลายเมยูที่เป็นโรงเรียนสำหรับคุณหนูคุณชาย
*** มาว ** เด็กผู้หญิงตัวเล็ก ๆ มีความสามารถพูดได้หลายภาษา และมีไหวพริบสูง ตัวตนที่แท้จริงมีอาชีพค้าศิลปวัตถุ รวมทั้งของหายากอื่น ๆ ในตลาดมืด แม้จะทำงานที่ล่อแหลม แต่มาวยืนยันว่าไม่เคยขโมยของจากใครไปขาย "เธอเป็นเพียงผู้ซื้อขายที่บริสุทธิ์ใจเท่านั้น"

### ตัวละครสมทบ
*** ผู้กองคุจิราซากิ ** นายตำรวจสืบสวนสอบสวนจากกรมตำรวจนครบาล หลายคดีที่เขาได้รับการช่วยเหลือจากชินระ ช่วยไขปริศนาข้อข้องใจ จนทำให้สามารถคลี่คลายคดีจับคนร้ายได้ในท้ายที่สุด
*** โทมะ โช ** เด็กอัจฉริยะที่จบจาก MIT ด้วยอายุเพียง 15 ปี แต่เข้ามาเรียน ม.ปลาย ที่ญี่ปุ่นใหม่ โทมะเป็นลูกพี่ลูกน้องกับชินระ
*** คานะ มิสุฮาระ ** เพื่อนร่วมชั้นของโทมะ โช มีพ่อเป็นนักสืบ เป็นนักเรียน ม.ปลาย สุขภาพดีเลิศ มีจุดเด่นที่การกระทำที่ห้าวหาญและความร่าเริงแบบสบาย ๆ

## รายชื่อตอน

## ดูเพิ่ม
* Q.E.D. อย่างนี้ต้องพิสูจน์

หมวดหมู่:การ์ตูนญี่ปุ่น
หมวดหมู่:การ์ตูนญี่ปุ่นแนวโชเน็ง‎
มูลนิธิศุภนิมิตแห่งประเทศไทย

**มูลนิธิศุภนิมิตแห่งประเทศไทย** (World Vision Foundation of Thailand) เป็นองค์กรเอกชนเพื่อสาธารณกุศล โดยมุ่งเน้นด้านการอุปการะเด็กและการบรรเทาทุกข์ ตลอดจนการพัฒนาชุมชน โดยยังเน้นในการพัฒนาเด็กและครอบครัว ทั้งในเขตชนบทและเขตเมือง 

มูลนิธิศุภนิมิตแห่งประเทศไทย เป็นส่วนหนึ่งของ **องค์กรศุภนิมิตสากล** องค์กรคริสเตียนที่ก่อตั้งขึ้นในปี พ.ศ. 2494 โดย บ็อบ เพียร์ซ นักข่าวชาวอเมริกัน จากการพบเห็นผู้ประสบภัยจากสงครามเกาหลี ในปี พ.ศ. 2493 

ในประเทศไทย มูลนิธิศุภนิมิตแห่งประเทศไทยเริ่มต้นจากโครงการอุปการะเด็กกำพร้าที่จังหวัดอุดรธานี ในปี พ.ศ. 2515 และขยายงานไปตามจังหวัดต่างๆ ปัจจุบันครอบคลุมพื้นที่ 46 จังหวัดของประเทศไทย 

## อ้างอิง

## แหล่งข้อมูลอื่น
* World Vision International (WVI)
* มูลนิธิศุภนิมิตแห่งประเทศไทย

หมวดหมู่:องค์กรเอกชน
หมวดหมู่:การพัฒนาชุมชน
ศุภนิมิต
ปวีณา ชารีฟสกุล

**ปวีณา ชารีฟสกุล** (เกิด 21 มกราคม พ.ศ. 2509)  เป็นนักร้องและนักแสดงหญิงชาวไทย มีชื่อเสียงจากบทป้อม ในภาพยนตร์เรื่อง *[[เวลาในขวดแก้ว]]* (2534) ได้รับรางวัลสุพรรณหงส์ สาขานักแสดงหญิงดีเด่นจากภาพยนตร์เรื่องดังกล่าว

## ประวัติ
ปวีณาเป็นบุตรของชูศักดิ์ ชารีฟ และวิลาวัณย์ พูลเสรี บิดามีเชื้อสายอินเดีย, ปากีสถาน และจีน ส่วนมารดาเป็นชาวไทยเชื้อสายมอญ ต่อมาบิดามารดาแยกทางกันขณะเธออายุเพียง 2-3 ปี และมารดาสมรสใหม่จึงมีน้องต่างบิดาอีกสามคน จบการศึกษาจากโรงเรียนมักกะสันพิทยา จากนั้นศึกษาสายวิจิตรศิลป์ที่โรงเรียนอาชีวศิลปศึกษา และภายหลังจบการศึกษาระดับปริญญาตรี จาก มหาวิทยาลัยราชภัฏสวนสุนันทา

เมื่ออายุประมาณ 15 ปี ปวีณา เริ่มเข้าวงการบันเทิงด้วยการชักชวนให้แคสงานโฆษณา  หลังจากมีผลงานโฆษณาอยู่หลายชิ้น วันนึงเธอได้มีโอกาสเข้าไปแคสงานที่บริษัทกันตนา และไปเข้าตาพิธีกรรายการ เกมโชว์ ในรายการ *เอาไปเลย* ดำเนินรายการโดยไตรภพ ลิมปพัทธ์ ซึ่งไตรภพเห็นว่ามีหน่วยก้านดีจึงชักชวนมาเป็นผู้ช่วยพิธีกร แต่ทำได้เพียงเดือนกว่ากันตนาก็ชักชวนเธอไปเล่นละคร แสดงเรื่องแรกคือ *แม่น้ำ* และแสดงอีกหลายเรื่องเช่นเรื่อง *ลูกแม่* ต่อจากนั้นอิทธิ พลางกูรชักชวนเธอทำผลงานเพลง ออกผลงานชุด *นัดกันแล้ว* และ *นี่แหละตัวฉัน* กับค่ายครีเอเทีย ได้รับการตอบรับพอสมควร ในเวลาต่อมาค่ายเพลงที่เธอสังกัดอยู่ก็ประสบปัญหาจึงปิดตัวไป ทำให้เธอต้องหยุดผลงานเพลงเช่นเดียวกัน ต่อมาเธอโอนไปสังกัด เอสพี ศุภมิตร และออกผลงานอัลบั้มชุด *ไม่ใช่ของเล่น* ที่มียอดขายกว่าแสนตลับ  ส่วนด้านการแสดง เธอได้รับบทบาทที่หลากหลายทั้งบทนำ และบทรอง

แต่ความสำเร็จในอาชีพการแสดงของเธอนั้นมาถึงเมื่อเธอได้รับการเสนอเข้าชิงในสาขาดาราประกอบฝ่ายหญิง ทั้งจากงานตุ๊กตาทองและงานภาพยนตร์แห่งชาติ จากผลงานการแสดงเรื่อง *คนทรงเจ้า* และต่อมาเธอก็ได้รับรางวัลด้านการแสดงสาขานางเอกนำดีเด่น จากงานภาพยนตร์แห่งชาติครั้งที่ 1 และ ได้รับรางวัลแสดงนำฝ่ายหญิงยอดเยี่ยม จากรางวัลชมรมวิจารณ์บันเทิง จากภาพยนตร์ *[[เวลาในขวดแก้ว]]* ในปีเดียวกันได้เข้าชิงรางวัลนักแสดงสมทบหญิงยอดเยี่ยมจากเรื่อง *คือฉัน...*

ผลงานแสดงในยุคหลังเธอยังแสดงใน *[[ตำนานสมเด็จพระนเรศวรมหาราช]]* และภาพยนตร์ *ลองของ 2*

## ผลงานภาพยนตร์

## ผลงาน
### ละครโทรทัศน์

### อัลบั้ม
* *นัดกันแล้ว* (2530)

รายชื่อเพลง

A
1. นัดกันแล้ว

2. สาวน้อยพายเรือ

3. จำกันได้ไหม

4. คิดถึงบ้าน

5. ดารา

6. นัดกันแล้ว (ดนตรี)

B
1. ความฝัน

2. ใช่ไหม

3. นกกระจอก

4. สะพานสายรุ้ง

5. บางเวลา

6. บทเพลง

* *นี่แหละตัวฉัน* (2531)

รายชื่อเพลง

A
1. นี่แหละตัวฉัน

2. รักแท้

3. เผลอไปหน่อย

4. สักวันหนึ่ง

5. เลิกไปเลย

B
1. ฉันเป็นสาวแล้ว

2. ใครกันนะ

3. รักต้องรอ

4. ไอศครีมละลาย

5. ทำใจอยู่แล้ว

6. นี่แหละตัวฉัน (โฟล์ค)

* *ไม่ใช่ของเล่น* (2534)

รายชื่อเพลง

A
1. เอาไงก็เอา

2. ขอเป็นฝ่ายไป

3. เปิดอกคุยกัน

4. ลืมไปเลย

5. ให้มันรู้

B
1. ไม่ขอเป็นรอง

2. น้ำมันน้ำใจ

3. โอเว่อร์เกินไป

4. ถามจริงจริง

5. เพื่อน

*ร้องเพลงนำละคร "บ่วง"(2535)

### มิวสิควีดีโอ
เพลง ในหลวงของแผ่นดิน - รวมศิลปิน Exact & GMM Grammy (2554)

### '''ละครเวที'''

### คอนเสิร์ต

#### รางวัล

## อ้างอิง

## แหล่งข้อมูลอื่น
* 
* ภาพโดย Kennetharch ใช้ในการอ้างอิง Link

หมวดหมู่:ชาวไทยเชื้อสายปากีสถาน
หมวดหมู่:ชาวไทยเชื้อสายจีน
หมวดหมู่:ชาวไทยเชื้อสายมอญ
หมวดหมู่:ชาวไทยเชื้อสายอินเดีย
หมวดหมู่:พุทธศาสนิกชนชาวไทย
หมวดหมู่:นักแสดงละครโทรทัศน์หญิงชาวไทย
หมวดหมู่:นักร้องหญิงชาวไทย
หมวดหมู่:ศิลปินสังกัดเอสพี ศุภมิตร
หมวดหมู่:บุคคลจากมหาวิทยาลัยราชภัฏสวนสุนันทา
หมวดหมู่:ผู้ชนะรางวัลนักแสดงนำหญิงยอดเยี่ยมสุพรรณหงส์
เอดเวิร์ด มอนทากิว เอิร์ลที่ 2 แห่งแมนเชสเตอร์

**เอดเวิร์ด มอนทากิว เอิร์ลที่ 2 แห่งแมนเชสเตอร์** (; ค.ศ. 1602 - 5 พฤษภาคม ค.ศ. 1671) เป็นนายพลฝ่ายรัฐสภาคนสำคัญในสงครามกลางเมืองอังกฤษและมีฐานะเป็นผู้บังคับบัญชาโอลิเวอร์ ครอมเวลล์

เอดเวิร์ด มอนทากิวเกิดเมื่อปี ค.ศ. 1602 เป็นบุตรชายคนโตของเฮนรี มอนทากิว เอิร์ลที่ 1 แห่งแมนเชสเตอร์ และแคเทออริน สเปนเซอร์ และเป็นหลานของเซอร์วิลเลียม สเปนเซอร์แห่งยาร์นตันในออกซฟอร์ดเชอร์ และได้รับการศึกษาที่วิทยาลัยซิดนีย์ซัสเซกซ์ของมหาวิทยาลัยเคมบริดจ์ระหว่างปี ค.ศ. 1618 ถึงปี ค.ศ. 1622)

เอดเวิร์ด มอนทากิวเป็นอีกผู้หนึ่งที่ร่วมเดินทางไปสเปนกับเจ้าชายชาลส์ ระหว่างปี ค.ศ. 1623 เพื่อไปดำเนินการเรื่องการเจรจาตกลงเรื่องโอกาสที่จะเสกสมรสกับเจ้าหญิงสเปน เอดเวิร์ด มอนทากิวเป็นสมาชิกรัฐสภาจากเทศมณฑลฮันติงดันเชอร์ระหว่างปี ค.ศ. 1623 ถึงปี ค.ศ. 1624, ในปี ค.ศ.  1625 และระหว่างปี ค.ศ. 1625 ถึงปี ค.ศ. 1626 เมื่อพระเจ้าชาลส์ขึ้นครองราชสมบัติในเดือนกุมภาพันธ์ ปี ค.ศ. 1626 เอดเวิร์ด มอนทากิวก็ได้รับพระราชทานบรรดาศักดิ์เป็น "Knight of the Bath" เพื่อเป็นการตอบแทนในการที่ได้ร่วมเดินทางไปสเปน ในเดือนพฤษภาคมมอนทากิวได้เข้านั่งในสภาขุนนางด้วยความช่วยเหลือของจอร์จ วิลเลียรส์ ดยุคแห่งบัคคิงแฮมที่ 1 และได้รับเขตการปกครองบารอน (barony) ของบิดาที่คิมโบลตันและได้ชื่อว่า "ไวเคานต์แมนดิวิลล์" เป็นตำแหน่งมารยาท (Courtesy title) เมื่อบิดาได้รับตำแหน่งเอิร์ลแห่งแมนเชสเตอร์ในเดือนกุมภาพันธ์ เมื่อรัฐสภาเริ่มสมัยประชุม

## อ้างอิง

## ดูเพิ่ม
* สงครามกลางเมืองอังกฤษ

หมวดหมู่:บุคคลที่เกิดในปี พ.ศ. 2145
หมวดหมู่:เอิร์ลแห่งแมนเชสเตอร์
หมวดหมู่:ขุนนางอังกฤษ
หมวดหมู่:บุคคลในสงครามกลางเมืองอังกฤษ
หมวดหมู่:บุคคลในคริสต์ศตวรรษที่ 17
หมวดหมู่:นักการทหารชาวอังกฤษ
กอริลลาซ

**กอริลลาซ** () เป็นวงประเภทเวอร์ชวลแบนด์ สร้างสรรค์โดย เดม่อน อัลบาร์น แห่งวงอัลเทอร์เนทีฟอย่างเบลอ และเจมี อิวเล็ตต์ ผู้ร่วมสร้างสรรค์การ์ตูน แทงก์เกิร์ล โดยวงมีสมาชิกเป็นการ์ตูนแอนิเมชัน ประกอบด้วย ทูดี, เมอร์ด็อก, นูเดิล และรัสเซล วงได้ร่วมงานกับนักดนตรีหลายคน ซึ่งอัลบาร์นเป็นสมาชิกดนตรีถาวรของวง แนวเพลงของพวกเขาส่วนใหญ่เป็นอัลเทอร์เนทีฟร็อก, แต่ก็ได้รับอิทธิพลจากเพลง บริตป็อป, ดั๊บ และดนตรีป็อป

## อ้างอิง

หมวดหมู่:กลุ่มดนตรีแดนซ์สัญชาติอังกฤษ
หมวดหมู่:กลุ่มดนตรีฮิปฮอปสัญชาติอังกฤษ
หมวดหมู่:กลุ่มดนตรีร็อกสัญชาติอังกฤษ
หมวดหมู่:ศิลปินสังกัดพาร์โลโฟน
หมวดหมู่:ผู้ที่ได้รับรางวัลแกรมมี
หมวดหมู่:กลุ่มดนตรีที่ก่อตั้งในปี พ.ศ. 2541
สโมสรฟุตบอลตาก

**สโมสรฟุตบอลตาก** เป็นอดีตสโมสรฟุตบอลในประเทศไทยโดยเป็นทีมจากจังหวัดตาก เคยเล่นอยู่ใน ลีกภูมิภาค ดิวิชัน 2 โซนภาคเหนือ

## ประวัติสโมสร
สโมสรฟุตบอลจังหวัดตากเริ่มก่อตั้งอย่างเป็นจริงเป็นจังในรูปแบบสโมสรฟุตบอลอาชีพขึ้นมาเมื่อปี พ.ศ. 2552 โดยใช้ชื่อว่า **“ตาก เอฟซี”** ซึ่งแต่เดิมนั้น “ตาก เอฟซี” มีชื่อเดิมว่า **“ยอดดอยเก่า”** เป็นสโมสรที่โด่งดังเป็นอย่างยิ่งในการแข่งขันฟุตบอลรายการต่างๆ ประจำโซนภาคเหนือ เดิมเป็นสโมสรท้องถิ่นเล็กๆ ในจังหวัดตากที่ตั้งซอย 21 ตำบลระแหง อำเภอเมือง จังหวัดตาก โดยส่งทีมลงเล่นในโซนภาคเหนือหลายจังหวัดแต่ไม่ได้ส่งแข่งถ้วยพระราชทาน นักฟุตบอลส่วนใหญ่ที่มาเล่นก็จะเป็นเด็กในท้องถิ่นจนกระทั่งสามารถสร้างชื่อเติบโตและได้ไปเล่นให้ทีมสโมสรใหญ่ๆ ในอดีต อย่าง การท่าเรือฯ, ธ.กสิกรไทย,ชลบุรี, การไฟฟ้าฯ ไม่ว่าจะเป็น สุชิน พันธ์ประภาส, ไพบูลย์ เลิศวิมลรัตน์ รวมถึง อ่อง ตัน ตัน (ซูเปอร์สตาร์ทีมชาติพม่า) ฯลฯ โดยส่วนใหญ่แล้วนักเตะภายในทีมจะถูกป้อนเข้าสู่ทีมสโมสรการท่าเรือแห่งประเทศไทย ในระดับเยาวชนก็จะเล่นให้กับร.ร.อัสสัมชัญศรีราชา จนกระทั่งการกีฬาแห่งประเทศไทยร่วมมือกับสมาคมฟุตบอลฯ จัดการแข่งขันลีกอาชีพโดยเน้นไปที่ท้องถิ่นนิยมขึ้นมามีชื่อว่า **“ลีกภูมิภาคดิวิชั่น 2”** ก็ทำให้มีสโมสรฟุตบอลจังหวัดตากเกิดขึ้นจนกระทั่งถึงทุกวันนี้

## รายชื่อทีมงาน

* ประธานสโมสร พ.ต.ท.จิรศักดิ์ ศรีธรรม
* ผู้จัดการทีม เจษฎา สายยิ้ม
* ที่ปรึกษา ฤทธิ์ ชมน้อย
* โค้ช ชาญยุทธ บุญล้อม
* ผู้ช่วยโค้ช สุพัฒน์ ทองนพคุณ
* ฝ่ายจัดการแข่งขัน สุภณ ศรีพงรี
* เจ้าหน้าที่ทีม  อลงกรณ์ พุ่มทวี

## ผู้เล่นชุดปัจจุบัน
ลีกภูมิภาค ดิวิชัน 2 ปี 2552

(รอง-กัปตันทีม)

 

 (กัปตันทีม)

 

 

## ผลงาน
* 2552 - ลีกภูมิภาค ภาคเหนือ - อันดับ 11 

* 2553 - ลีกภูมิภาค ภาคเหนือ - อันดับ 16

* 2554 - ลีกภูมิภาค ภาคเหนือ - อันดับ 15

* 2555 - ลีกภูมิภาค ภาคเหนือ - อันดับ 18
*2556 - ลีกภูมิภาค ภาคเหนือ - อันดับ 16

## อ้างอิง

## แหล่งข้อมูลอื่น
* www.takfootballclub.com  **เว็บสโมสรตากฟุตบอลคลับ**
* http://www.takfootballclub.com/takforum/  *'webboard takfc*
* แผนที่ทางอากาศสนามเหย้า  
* 

หมวดหมู่:สโมสรฟุตบอลในจังหวัดตาก
หมวดหมู่:สโมสรกีฬาที่ก่อตั้งในปี พ.ศ. 2552
สมัยการปกครองส่วนพระองค์

thumb|280px|สมเด็จพระเจ้าชาร์ลส์ที่ 1 แห่งอังกฤษ
**สมัยการปกครองส่วนพระองค์** หรือ **สมัยสิบเอ็ดปีแห่งความกดขี่** (ภาษาอังกฤษ: **Personal Rule** หรือ **Eleven Years' Tyranny**) เป็นช่วงระยะเวลาตั้งแต่ปี ค.ศ. 1629 จนถึงปี ค.ศ. 1640 เมื่อสมเด็จพระเจ้าชาร์ลส์ที่ 1 แห่งอังกฤษทรงปกครองอังกฤษ, สกอตแลนด์ และไอร์แลนด์โดยไม่มีรัฐสภา การกระทำของพระองค์แม้ว่าจะเป็นสิ่งที่ทรงมีสิทธิที่จะทำได้ตามพระราชอภิสิทธิ์ซึ่งเป็นที่ยอมรับโดยกฎหมายจารีตประเพณี แต่การกระทำของพระองค์เป็นสิ่งที่ก่อความไม่พึงพอใจแก่ชนชั้นปกครอง

ก่อนหน้านั้นพระเจ้าชาร์ลส์ก็ทรงยุบสภาไปแล้วสามครั้งในปี ค.ศ. 1628 หลังจากการฆาตกรรมของจอร์จ วิลเลียรส์ ดยุคแห่งบัคคิงแฮมที่ 1ผู้มีความรับผิดชอบในนโยบายการต่างประเทศแล้ว รัฐสภาก็เริ่มติเตียนพระเจ้าชาร์ลส์หนักยิ่งขึ้น พระองค์ทราบว่าตราบใดที่ทรงเลี่ยงการทำสงครามได้พระองค์ก็สามารถปกครองบ้านเมืองได้โดยไม่ต้องพึ่งรัฐสภา 

นักประวัติศาสตร์พรรควิกบางทีก็เรียกยุคนี้ว่า  “สมัยสิบเอ็ดปีแห่งความกดขี่” ซึ่งเป็นการชี้ให้เห็นถึงประเภทการปกครองที่ใช้ในช่วงระยะเวลานั้น ซึ่งต่อมาเป็นสาเหตุหนึ่งที่นำไปสู่สงครามกลางเมืองอังกฤษ แต่เมื่อไม่นานมานี้กลุ่มนักประวัติศาสตร์สังคายะนากล่าวถึงยุคนี้ว่าเป็นช่วงของการ   “การปฏิรูปสร้างสรรค์” (Creative Reform) ซึ่งเป็นการกล่าวถึงพระราชกรณียกิจของพระเจ้าชาร์ลส์ในการวางโครงสร้างทางการเมืองของอังกฤษในช่วงระยะเวลานั้น

## อ้างอิง

## ดูเพิ่ม
* สงครามกลางเมืองอังกฤษ 
* สมเด็จพระเจ้าชาร์ลส์ที่ 1 แห่งอังกฤษ 

หมวดหมู่:ประวัติศาสตร์อังกฤษ
หมวดหมู่:สงครามกลางเมืองอังกฤษ
แบแนจิตแซ (สเวียตลานัตซาซาโวว์)

**แบแนจิตแซ** () เป็นหมู่บ้านเล็ก ๆ ใกล้เมืองสเวียตลานัตซาซาโวว์ ในประเทศเช็กเกีย

ในอดีตเคยมีโรงงานผลิตกระจกในแบแนจิตแซ ซึ่งปัจจุบันไม่มีแล้ว แต่สถานที่บางแห่งในหมู่บ้านมีชื่อตามชื่อโรงงานกระจก เช่น  หรือ  (ชื่อบ่อน้ำ)

## ชื่อเดิมของหมู่บ้าน
* พ.ศ. 1918 - 
* พ.ศ. 2330 - 

## ภาพถ่าย

ไฟล์:Benetice 1.jpg
ไฟล์:Benetice 2.jpg
ไฟล์:Benetice 3.jpg
ไฟล์:Benetice naves.jpg
ไฟล์:Benetice prijezd od Svetle nad Sazavou.jpg
ไฟล์:Benetice prijezd od Ledce nad Sazavou.jpg
ไฟล์:Benetice tabor.jpg
ไฟล์:Benetice pohled na druhy breh Sazavy.jpg


### แหล่งข้อมูลอื่น
* www.benetice.eu - เว็บไซต์หลักเกี่ยวกับหมู่บ้านแบแนจิตแซ

หมวดหมู่:เมืองในประเทศเช็กเกีย
หมวดหมู่:หมู่บ้านในประเทศเช็กเกีย
โรงพยาบาลสมเด็จพระสังฆราช องค์ที่ 17

โรงพยาบาลสมเด็จพระสังฆราช องค์ที่ 17 จังหวัดสุพรรณบุรี ตั้งอยู่เลขที่ 165ถนนบางลี่- หนองวัลย์เปรียง ตำบลสองพี่น้อง อำเภอสองพี่น้องจังหวัดสุพรรณบุรีห่างจากตัวจังหวัด 35 กิโลเมตร โดยประมาณ มีเนื้อที่ 60 ไร่
มีอาณาเขต ดังนี้

ทิศเหนือ : ติดกับถนนสายบางลี่-หนองวัลย์เปรียงตรงข้ามหน้าโรงเรียนบางลี่วิทยา

ทิศใต้ : ติดกับแปลงทำนาของชาวบ้าน

ทิศตะวันออก : ติดกับที่ทำการไปรษณีย์โทรเลขสองพี่น้อง อยู่ห่างจากตลาดบางลี่ประมาณ 1 กิโลเมตร

ทิศตะวันตก : ติดกับชุมสายโทรศัพท์อำเภอสองพี่น้อง

โรงพยาบาลสมเด็จพระสังฆราช องค์ที่ 17 สร้างขึ้นเมื่อ พ.ศ. 2510 แล้วเสร็จเมื่อ พ.ศ. 2514 โดยสมเด็จพระวันรัต (สมณศักดิ์ขณะนั้น) เป็นอาคารคอนกรีตเสริมเหล็ก 2 ชั้น แบ่งออกเป็น 20 ห้อง ใช้ชื่อว่า
"โรงพยาบาลสมเด็จพระวันรัต" ต่อมาได้มอบให้อยู่ในความดูแลของกระทรวงสาธารณสุขเมื่อปี พ.ศ. 2516 และได้รับการยกฐานะเป็นโรงพยาบาลทั่วไปขนาด 210 เตียง เมื่อพ.ศ. 2536 จากการสนับสนุนของ ฯพณฯ บรรหาร ศิลปอาชา

ส
หมวดหมู่:สถานที่ที่ตั้งชื่อตามนามของบุคคลสำคัญของไทย
หมวดหมู่:สิ่งก่อสร้างในอำเภอสองพี่น้อง
สมเด็จพระสังฆราช องค์ที่ 17